NaiveNeuron/SloPal huggingface dataset:
Suja, Miroslav, poslanec NR SR (2021-03-16):
Ďakujem za slovo, pán podpredseda. Vážení kolegovia, kolegyne, vážený pán minister, so zákonom, ktorý predkladáte, nemám absolútny problém, rieši veľa problémov a, si myslím, návrhy, ktoré sú tam, vo väčšine sú veľmi dobré. Ale zaujal ma jeden bod, s ktorým nie som stotožnený a verím, že ako odborník mi dáte za pravdu a tento bod sa buď upraví, alebo sa to stiahne. Ja som to predkladal aj na výbore, bohužiaľ, ste tam neboli. Odborník z ministerstva nezareagoval na to nijak, len sa postavil potom a odišiel. Takže bol by som rád, keby sme si to teraz vysvetlili. Zaujíma ma tá skutočnosť, že majitelia alebo, respektívne obhospodarovatelia lesov, správcovia lesov alebo osoby, ktoré majú nejaký právny vzťah a o les sa starajú, majú možnosť požiadať o predĺženie lehoty zalesňovania viackrát alebo opakovane. A ja osobne si myslím, že toto nie je dobré. Chýba mi tam jednoznačné časové ohraničenie, lebo si neviem predstaviť zalesňovať holiny napríklad päť rokov, po piatich rokoch, keď už budú prerastené rastlinami, sa mi to zdá ako nemožné alebo veľmi finančne aj fyzicky náročné. Ak chceme túto lehotu alebo im umožniť odklad tejto časti zalesňovania alebo tohto, v časti zalesňovania tohto zákona, tak by som poprosil, keby sme tam dali lehotu maximálne jedenkrát. Ak sa pozreme na okolité štáty – Maďarsko, Nemecko, Rakúsko – oni vôbec nepocítili, že je nejaký COVID a v lese sa normálne zalesňuje bez nejakých problémov. To znamená, že vyhovárať sa v dnešnom období na COVID pri tomto bode tohto zákona, si myslím, že nie je správne, a môj osobný názor aj názor odborníkov, je to kontraproduktívne. Preto verím, pán minister, že mi dáte za pravdu, aj keď som opozičný poslanec a buď tam určíme lehoty, alebo to zalesňovanie jednoducho naháme. Vy sami presadzujete myšlienku prírode blízkeho obhospodarovania lesov, ale motivácia majiteľov je rôzna. Väčšina majiteľov alebo obhospodarovateľov lesov, áno, sa snaží tie holiny čím skôr zalesniť, ale máme tu aj takých správcov alebo obhospodarovateľov, nazval by som ich vykorisťovateľmi, ktorí toto zneužijú, les vyťažia a potom ho predajú počas tej lehoty a neobnovia. A ja si myslím, že toto reálne hrozí, lebo takýchto podvodníkov sa nájde na Slovensku dosť, a preto vás, pán minister, prosím ako odborníka, skúsme, keď už chceme dať tú lehotu, tak to umožnime len raz, nie viackrát, aby sa nám toto nestalo. Lebo v programovom vyhlásení vlády ste jasne deklarovali myšlienku, kde presadzujete blízke obhospodarovanie lesov, ale týmto by sme tú myšlienku zabili. Preto vás, pán minister, prosím, skúsme to, aj keď som opozičný poslanec, skúsme tam buď dať lehotu, alebo toto stiahnime. Ďakujem, ak ma pochopíte. Všetko.
M. Hort, podpredseda NR SR: (2008-10-22):
A teraz dávam slovo spravodajcovi, ktorého určil navrhnutý gestorský výbor, ktorým je výbor pre hospodársku politiku, pánovi poslancovi Petrovi Pelegrinimu, aby uviedol úvodnú spravodajskú informáciu. Nech sa páči, pán poslanec.
Kolíková, Mária, poslankyňa NR SR (2023-03-15):
Pán predseda, prosím, dajte hlasovať o tom, že Národná rada prideľuje návrh zákona na prerokovanie ústavnoprávnemu výboru a výboru pre hospodárske záležitosti. Ďalej, že za gestorský výbor určuje ústavnoprávny výbor s tým, aby výbory prerokovali návrh zákona do 26. apríla 2023 a gestorský výbor do 28. apríla 2023.
Hrušovský Pavol, predseda NR SR (2011-10-21):
Páni poslanci, prosím o kľud.
Hrušovský, Pavol, podpredseda NR SR (2011-05-19):
Hlasujeme, páni poslanci, o návrhu prerokovať zákon v druhom čítaní. (Hlasovanie.) 146 prítomných, 78 za, 68 proti. Návrh zákona do druhého čítania sme schválili. Prosím o ďalší návrh.
Glváč, Martin, podpredseda NR SR (2019-09-13):
Ďakujem. Pýtam sa pána spravodajcu, že či chce... (Reakcia spravodajcu.) Nie. Ďakujem. Prerušujem rokovanie o tomto bode programu. A nasledujúcim bodom programu je prvé čítanie o vládnom návrhu zákona, ktorým sa mení a dopĺňa zákon č. 93/2005 Z. z. o autoškolách a o zmene a doplnení niektorých zákonov v znení neskorších predpisov, ktorým sa menia a dopĺňajú niektoré zákony . Vládny návrh zákona je uverejnený ako tlač 1588. Návrh na jeho pridelenie na prerokovanie výborom je v rozhodnutí 1690. Nech sa páči, pán minister, máte slovo.
Kollár, Boris, predseda NR SR (2022-02-08):
S ďalším procedurálnym návrhom pán poslanec Kremský.
Podmanický, Ján, poslanec NR SR (2011-07-06):
Ďakujem pekne za slovo. Ja chcem nadviazať na vystúpenia pána poslanca Lazára, ktorý priniesol taký iný pohľad na túto problematiku, a to pohľad pacienta a pohľad ekonóma. A myslím si, že je potrebné aj z tohto pohľadu sa na danú problematiku pozerať. Ale možno vám priniesť ešte jeden pohľad. Vážení kolegovia, ak sa pozrieme okolo seba, tak sme svedkami jednej veľmi zaujímavej situácie v tomto parlamente, že rezortného ministra, ktorý predkladá návrh zákona a zásadného zákona, ako tu odznelo v diskusii, nepodporuje ani jeden jeho poslanec z jeho vlastnej strany. Ak sa pozrieme do sály, tak naozaj ani jeden poslanec za Kresťanskodemokratické hnutie tu nesedí a nepodporuje svojho ministra v argumentácii. No buď je to nejaký zásadný nesúhlas s tým, čo robí a aký zákon predkladá, a možno ani oni sa už asi nemôžu pozerať na to, čo sa deje v slovenskom zdravotníctve, alebo je to dôkaz nejakého chaosu, nekompetentnosti, nezáujmu o to, čo sa v parlamente deje. A naozaj mám pocit, ako pán poslanec Lazár, že všetky reformy, ktoré robí táto vláda, vrátane tejto reformy zdravotníctva, tak spočívajú len v likvidácii. My chceme šetriť tým, že likvidujeme oddelenia, likvidujeme lôžka, likvidujeme nemocnice. A potom sa, páni z vládnej koalície, chválite, ako šetríte. Nuž tak zlikvidujme dôchodky, zlikvidujme školy, zlikvidujme nemocnice, nič nestavajme, nič nebudujme, a potom ušetríme naozaj tak, že bude celá Európa na nás pozerať, akí sme dobrí. Ak idete touto cestou, nech sa páči, ale ja verím, že občania Slovenskej republiky nechcú, aby sme touto cestou išli ďalej. (Potlesk.)
Svrček, Miloš, poslanec NR SR (2023-05-18):
Ďakujem za slovo. Ja som tiež zdvíhal obočie nad tým, čo si tu spomenul v rozprave. Dosť ma prekvapilo, prekvapilo tvoje vyjadrenie, že my narušujeme legislatívny proces. Tento návrh bol predložený pomaly pred polrokom, v januári. Za tú dobu sa riešili všetky problematické ustanovenia. Veľmi dobre vieš, že, že som to riešil aj cez ministerstvo vnútra, aj ministerstvo práce, pretože tam bola hlavne problematická vec, čo sa týka zverejňovania údajov a informácií pre príslušníkov Slovenskej informačnej služby, NBÚ, pretože ak by sa to zverejnilo, tak by došlo k zverejňovaniu utajovanej skutočnosti a potrebovali sme to aj technicky pozmeňujúcimi návrhmi poriešiť. Čo sa týka tvojho vyjadrenia, že to pripravovalo ministerstvo práce a že sa budeš pýtať aj pani Gaborčákovej, aj nového premiéra Ódora, že čo to má znamenať, že táto úradnícka vláda pripravuje takto pozmeňováky. Tieto pozmeňováky boli riešené dlho, dlho predtým, ako nastúpila úradnícka vláda, alebo keď sa niekomu snívalo o nejakej úradníckej vláde. A čo sa týka tej nekomunikácie, no vitaj v klube, kamarát, lebo ja som komunikoval a snažil sa dlhé mesiace komunikovať s ministerstvom spravodlivosti, ešte keď bola vaša kolegyňa pani ministerka Kolíková, a nedostal som žiadne odpovede na maily, dokonca som to riešil na koaličnej rade. A som im povedal, aspoň keby ste mi napísali choď do... choď preč alebo neotravuj, nevypisuj nám, ale ešte ani žiadnu odpoveď som nedostal. Len tu je rozdiel oproti tomu ministerstvu, že ministerstvo práce ti aspoň pomáhalo a ti odpísalo a komunikovalo, že majú natoľko slušnosť, takže nemáš rovnaký meter. Takže čo sa týka toho postupu, ešte mám, pán kolega poslanec Tomáš predbehol, pretože ja sa veľmi dobre pamätám, keď bola odsunutá účinnosť mimoriadnej valorizácie dôchodkov až na budúci rok, a potom keď si pocítil ten hnev seniorov, tak si ju chcel vrátiť naspäť alebo sa pokúšaš vrátiť ju naspäť... (Prerušenie vystúpenia časomerom.)
Laššáková, Jana, podpredsedníčka NR SR (2015-11-10):
Pán poslanec Kadúc, nech sa páči.
I. Mikloš, podpredseda vlády a minister financií SR: (2003-06-17):
Ďakujem pekne. P. Rusko, podpredseda NR SR: Ďakujem pekne. Dávam slovo poslancovi Jozefovi Mikušovi a prosím ho, aby informoval o výsledku prerokovania návrhu vlády na skrátené legislatívne konanie o tomto vládnom návrhu zákona. Zároveň vás poprosím o väčší pokoj  v rokovacej sále.
Hrušovský, Pavol, podpredseda NR SR (2010-10-21):
Hlasujeme, páni poslanci. (Hlasovanie.) 141 prítomných, 76 za návrh, 9 proti, 56 sa zdržalo. Návrh sme schválili.
Majerský, František, poslanec NR SR (2023-11-16):
Ďakujem pekne, pán predseda, za slovo. Pán poslanec Janckulík, vy ste prototyp poslanca, ktorý dlhé roky bojuje za svoj región a tak by to naozaj malo vyzerať na všetkých frontoch. Veľmi si vážim váš boj za dopravu a za región ako taký, a kvalitná doprava nám môže spôsobiť to, že bude kvalitnejšia a hlavne dostupná zdravotná starostlivosť, lebo na nekvalitnej infraštruktúre nemôže byť dobrá dostupná zdravotná starostlivosť. A to je i výzva, myslím si, že pre celé Slovensko. Ďakujem.
Lipšic, Daniel, poslanec NR SR (2015-09-17):
No ja skúsim stručne reagovať na pána poslanca Martvoňa. No možno netreba toľko len na tom Googli sedieť, človek sa potom dozvie niekedy aj viac, aj keď chápem, že je to teraz fenomén doby. Priznávam jednu vec sebakriticky, že som všetky problémy Slovenska ani sveta ako minister spravodlivosti a minister vnútra nevyriešil, to je proste fakt a to priznávam sebakriticky a viem, že v tomto sú oveľa nadanejší, mladší kolegovia aj v tejto sále, ale v každom prípade som opakovane ešte ako minister spravodlivosti a potom aj v opozícii navrhoval prísny zákon na preukazovanie pôvodu majetku, ktorý bol vašou vlajkovou loďou. A ma prekvapuje, že nikto z vás sa nevyjadril k tomu, že podobne ako tento zákon, preukazovanie majetku je päť rokov nefunkčný zákon. Je to proste jeden nefunkčný zákon. A všetci to viete. Pán poslanec Číž, ešte k tomu stanovisku Transparency International. Problém totižto už dnes nie je až tak s krajinami Európskej únie, napríklad s Cyprom, ktorý ste tiež citovali, taký, lebo Cyprus už na základe aj európskeho práva oznamuje (finančná polícia na Cypre) konečných užívateľov výhod. Problém tu je s inými krajinami, mimo Európskej únie, ako sú napríklad Belize alebo Holandské Antily alebo, to je jedno, Nový Zéland, ktoré nepodliehajú právu Európskej únie a na ktoré sa, samozrejme, ani zákaz diskriminácie nevzťahuje, lebo ten sa vzťahuje len na krajiny Európskej únie. A to ako právnik vy musíte vedieť. A posledná poznámka alebo otázka na vás je: Ak sa preukáže, že člen vašej vlády, minister tejto vlády bol alebo je spoluvlastníkom schránkovej firmy, vyzvete ho na rezignáciu? Totiž tam sa ukazujú potom skutky a nie len plamenné reči.
Hrnčiar, Andrej, podpredseda NR SR (2016-10-12):
Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak. Vyhlasujem všeobecnú rozpravu za skončenú. Pán navrhovateľ, chcete zaujať stanovisko? Predpokladám, že nie. Pán spravodajca, žiadam vás, aby ste oznámil termín hlasovania o tomto návrhu zákona.
Pleštinská, Zita, poslankyňa NR SR (2023-05-09):
Pán predseda, sme v treťom čítaní. Otvorte, prosím, rozpravu.
Klus, Martin, poslanec NR SR (2018-05-10):
Ďakujem pekne, pani ministerka, aj pánovi ministrovi za odpoveď. Ja len doplním, keď sa pán minister v odpovedi pýtal o tých rozporuplných informáciách, tak išlo práve o to, že ministerstvo financií a teda tá časť, ktorá hodnotí hodnotu peňazí, hovorila o tom, že práve tento úsek by nemal byť potrebný, ak si teda dobre pamätám, tak ministerstvo dopravy k tomu malo iný postoj. Takže kvôli tomu som sa radšej opýtal a teraz som dostal odpoveď čiernu na bielom, takže verím tomu, že toto bude uspokojivé aj pre občanov tohto regiónu, ktorí túto otázku položili. Ďakujem pekne.
Tomáš, Erik, poslanec NR SR (2021-06-16):
Pán predsedajúci, v mene celej opozície žiadam, aby bola schôdza prerušená, kým sa nevráti pán minister Mikulec do sály, alebo minimálne zastupujúci člen vlády. Po prvé je to veľmi neslušné a vždy bol úzus, že minimálne jeden člen vlády sedí v pléne, pokiaľ sa to týka člena vlády, ideálne, samozrejme, odvolávaný minister. Je to obrovský prejav neslušnosti a nepokory voči parlamentu, ktorý, pripomínam, že je nadriadeným orgán vlády. A po druhé citovali ste rokovací poriadok, respektíve ste sa opreli o rokovací poriadok, že vraj nie je povinnosťou podľa rokovacieho poriadku ministrovu účasť zabezpečiť, tak ja vám len chcem odcitovať § 20 ods. 3: „Na požiadanie národnej rady sa člen vlády alebo vedúci iného orgánu štátnej správy musí zúčastniť na jej schôdzi“, opakujem, „musí zúčastniť na jej schôdzi“, pán predsedajúci, mohli by ste nás počúvať, aspoň mať trošku... (Prerušenie vystúpenia časomerom.)
Suja, Miroslav, poslanec NR SR (2022-12-20):
Ďakujem za slovo, pán podpredseda. Pôvodne som nechcel vystúpiť, ale vzhľadom na to, že v úvodnom slove predkladateľa zaznelo niečo také, ako podozrenie o kriminalizovaní určitých subjektov, preto som sa aj vo faktickej poznámke pýtal, že o akom zákone hovoríme, či sa tam hovorí niečo aj o Trestnom zákone, odpade Slovákov, výpalníctvo a podobne. A popritom zazneli slová ako rôzne fitneskluby. Pán predkladateľ, ale vy ste svojím vystúpením kriminalizoval všetky fitneskluby a ja ako člen Slovenskej asociácie fitnes, kulturistiky a Slovenského trojboja a v spolupráci so Slovenskou asociáciou naturálnej kulturistiky si toto vyprosujem a žiadam, aby ste to, buď sa ospravedlnil, alebo dal na pravú mieru, lebo vaším vystúpením na začiatku, niečo o vypaľovaní, ste spomenul fitneskluby. Vy ste dehonestoval všetky športové fitneskluby na Slovensku, či sa týka Slovenskej asociácie fitnes, kulturistiky a Slovenského trojboja alebo Slovenskej asociácie naturálnej kulturistiky. Ako nerozumel som, čo to v tom úvodnom slove znamenalo, preto som sa na to pýtal. A o to viac ma to mrzí, že pod pozmeňujúcim návrhom je podpísaný jeden z predstaviteľov naturálnej kulturistiky alebo organizátor dlhoročných súťaží – Peter Vons. Ja žiadam týmto aj jeho, aby sa dištancoval od vašich slov, ospravedlnil za to, lebo si neviem predstaviť, že človek ako on, ktorý toto organizuje, by sa podpísal pod takýto pozmeňujúci návrh, kde sa hrubo napadlo a pošpinilo meno všetkých fitnesklubov, či sa týka naturálnej, alebo normálnej asociácie. Ja si toto neviem vysvetliť. A ako so zákonom ako takým súhlasím, že áno, že treba tú byrokraciu odbremeniť, ale čo majú fitneskluby spoločné s geotermálnymi vrtmi, s kanalizáciou, a so zrýchlením schvaľovacích procesov? Toto mi nejde do hlavy. Čo ťaháme do tohto zákona fitneskluby?
M. Hort, podpredseda NR SR: (2008-09-17):
To  bolo záverečné slovo navrhovateľa. Pán spravodajca, chcete sa vyjadriť? Nie. Prerušujem rokovanie o tomto bode programu s tým, že takisto hlasovanie sa uskutoční o 17.00 hodine. Nasledujúcim bodom programu je prvé čítanie o návrhu poslanca Národnej rady Slovenskej republiky Róberta Madeja na vydanie zákona, ktorým sa mení a dopĺňa zákon č. 592/2006 Z. z. o poskytovaní vianočného príspevku niektorým poberateľom dôchodku a o doplnení niektorých zákonov . Návrh máte ako tlač 754. Návrh na jeho pridelenie na prerokovanie výborom je v rozhodnutí č. 771. Dávam slovo teraz poslancovi Róbertovi Madejovi, aby návrh zákona uviedol. Nech sa páči.
B. Bugár, podpredseda NR SR: (2004-06-24):
B. Brestenská, poslankyňa: Tak, prosím, pán predsedajúci, dajte hlasovať o bodoch 1 a 2 pozmeňujúceho návrhu pána Vážneho.
Hus, Igor, poslanec NR SR (2023-03-15):
Jasné. Týmto sme hlasovali o všetkých pozmeňujúcich a doplňujúcich návrhoch, pán predsedajú... pán predseda, dajte teraz hlasovať o tom, že prerokovaný návrh zákona prerokujeme v treťom čítaní ihneď.
Laššáková, Jana, podpredsedníčka NR SR (2013-09-10):
Ďakujem pekne, pán minister. Chce k rozprave zaujať stanovisko spravodajca? Nie. Prerušujem rokovanie o tomto bode programu. Ďalším bodom programu je prvé čítanie o vládnom návrhu zákona o volebnej kampani a zmene a doplnení zákona č. 85/2005 Z. z. o politických stranách a politických hnutiach v znení neskorších predpisov . Vládny návrh zákona je pod tlačou 660. Návrh na jeho pridelenie na prerokovanie výborom je v rozhodnutí č. 634. Pán podpredseda vlády, prosím, ujmite sa slova a odôvodnite tento vládny návrh zákona. Nech sa páči.
B. Bugár, podpredseda NR SR: (2001-11-29):
(Hlasovanie.) Prítomných je 84 poslancov, za 79, zdržali sa 2, nehlasovali 3. Konštatujem, že tieto body zo spoločnej správy boli prijaté. Nech sa páči, pokračujte. P. Kanis, poslanec: Vážený pán predsedajúci, gestorský výbor navrhoval samostatne hlasovať o bode 18 a tento neschváliť. Ale tým, že bol schválený bod 17, je vlastne hlasovanie o bode 18 bezpredmetné. Čiže chcel by som vás, pán predsedajúci, upozorniť, nakoľko ide o skrátené legislatívne konanie, žiadam, aby sme ihneď pristúpili k tretiemu čítaniu.
Mazurek, Milan, poslanec NR SR (2018-03-26):
Pani poslankyňa Nicholsonová, ja tak zľahka. Viete, hovoríte, že pátrate po 160 kilách kokaínu, ktorý mali predávať príslušníci Slovenskej informačnej služby. No ja možno mám pre vás horúcu stopu. Skúste sa opýtať práve vášho kolegu Poliačika, lebo on by mohol vedieť, ktorí SIS-kári konkrétne to predávali, lebo ako veľkoodberateľ musí mať nejaké skúsenosti. (Smiech v sále.)
Červeňáková, Elena, poslankyňa NR SR (2019-05-20):
Ďakujem ti, kolega, za tvoj príspevok. Ja by som chcela ešte podotknúť na margo toho všetkého, hlavne elektronizácie zdravotníctva v našom systéme, že kontrola národného, kontrola NKÚ ukázala, že ani takmer po 10 rokoch nie je idea elektronického zdravotníctva naplnená v plnej miere, aj keď v poslednom období prišlo k určitému pokroku. Tento doteraz nie príliš úspešný príbeh informatizácie verejnej správy v plnom svetle ukazuje na zlyhanie projektového riadenia e-zdravia na všetkých úrovniach rezortu, ale aj štátu. NKÚ opätovne zdôrazňuje, že bez vyvodzovania osobnej zodpovednosti za nehospodárne, neefektívne a neúčelné vynakladanie zdrojov, čo sa dialo aj v prípade tohto projektu, je vysoko pravdepodobné, že ambiciózne ciele koncepcie v informatizácii spoločnosti ostanú len papierovými cieľmi a nie požadovanou realitou. Ďakujem.
Bugár, Béla, podpredseda NR SR (2016-03-23):
Takže, vážené dámy, vážení páni, vystúpil posledný písomne prihlásený poslanec. Pýtam sa, či sa hlási niekto ústne do rozpravy k tomuto bodu programu. Nie je to..., pardon. Dvaja, končím možnosť sa prihlásiť. Takže pán poslanec Beblavý a potom pán poslanec Dostál. Procedurálny? Nech sa páči, pán poslanec Beblavý, procedurálny návrh. Môžem sa opýtať, pán poslanec Dostál, do rozpravy alebo tiež procedurálny? (Reakcia z pléna.) Procedurálny? (Reakcia z pléna.) Takže vy idete do rozpravy. Takže, nech sa páči, procedurálny, teraz sa prihláste s tým gombíkom. Máte slovo.
Senko, Ján, poslanec NR SR (2019-01-31):
Pani poslankyňa, právo na odpoveď má svoj význam a myslím si, že dosť veľký v súvislosti s tým, že je to istý opravný prostriedok v období, keď je verejnosť informovaná nie celkom pravdivo, alebo keď je poškodená aj povesť nejakej osoby. Práve preto ho možno zaviedli do svojho právneho systému aj rôzne krajiny Európskej únie, aj tie, ktoré sú v našich očiach demokratické. A my sme si podľa tohto možno aj v predchádzajúcom období z ich legislatívy aj brali vzor. Áno, v roku 2011 bol zmenený tlačový zákon, ktorý bol v platnosti od roku 2008, a možno povedať, že práve ten tlačový zákon dával verejnosti aj reálne vymožiteľné právo na uverejnenie opravy nepravdivých informácií. Bol počas jeho pôsobnosti robený aj prieskum, myslím si, že to bolo v denníku SME, študentmi jednej vysokej školy, kde sa zistilo, že počas 10 mesiacov jeho trvania v tom období o túto žiadosť požiadalo 28 čitateľov a iba jeden politik. Čiže malo to svoj význam a verejnosť sa naučila narábať s týmto inštitútom. Takže ja by som to nespochybňoval, pretože ozaj verejnosť má právo na presné informácie a toto je opravný prostriedok k tomu, aby sa k pravdivejšej informácii verejnosť dostala.
A. Belousovová, podpredsedníčka NR SR: (2010-02-02):
Dávam slovo spravodajcovi, ktorého určil navrhnutý gestorský výbor, výbor pre financie, rozpočet a menu, predsedovi tohto výboru pánovi poslancovi Jozefovi Burianovi. Nech sa páči.
Jurinová, Erika, podpredsedníčka NR SR (2015-10-01):
Ďakujem, pán spravodajca. Otváram všeobecnú rozpravu. Nedostala som žiadnu písomnú prihlášku. Dávam možnosť prihlásiť sa ústne. Uzatváram možnosť prihlásenia sa. Jeden prihlásený, ktorý to aj avizoval v úvodnom slove. Nech sa páči, pán navrhovateľ Martin Fecko.
Hreha, Štefan, poslanec NR SR (2013-12-03):
Ďakujem pekne. Vážený pán predsedajúci, dovoľte mi, aby som ako určený spravodajca výborov predniesol správu Výboru Národnej rady Slovenskej republiky pre financie a rozpočet o výsledku prerokovania Správy o makroekonomickom vývoji a vývoji verejných financií v roku 2013 a predikcii vývoja do konca roka (tlač 732). Správu pridelil predseda Národnej rady rozhodnutím č. 699 zo dňa 27. septembra 2013 výboru pre financie a rozpočet na prerokovanie do 11. októbra 2013. Ako gestorský výbor určil výbor pre financie a rozpočet, ktorý pripraví správu o výsledku prerokovania uvedeného materiálu vo výbore a návrh na uznesenie Národnej rady Slovenskej republiky. V súlade s rozhodnutím predsedu Národnej rady č. 699 zo dňa 27. septembra 2013 určený výbor prerokoval správu. Výbor pre financie a rozpočet uznesením č. 226 zo dňa 8. októbra 2013 ju zobral na vedomie a zároveň odporučil Národnej rade Správu o vývoji o makroekonomickom vývoji verejných financiách v roku 2013 a predikcii vývoja do konca roka, tlač 732, vziať na vedomie. Zo strany výboru ani poslancov neboli predložené iné stanoviská a pripomienky, či pozmeňujúce alebo doplňujúce návrhy. Gestorský výbor schválil uvedenú správu uznesením č. 238 zo dňa 14. októbra 2013. Určil ma za spravodajcu výboru. Návrh uznesenia Národnej rady je prílohou tejto správy. Skončil som, pán predsedajúci, prosím, otvorte rozpravu.
Gaborčáková, Soňa, poslankyňa NR SR (2017-02-09):
Ďakujem za reakcie. V prvom rade chcem povedať, že v rámci zariadení, ktoré vykonávajú sociálnoprávnu ochranu, je povinná supervízia. Problém vidím v tom, že si ju vykonávajú vnútorne oni sami, čo absolútne ja s tým nesúhlasím, pretože vždy je lepšie, ak vám niekto odsuperviduje veci zvonku. To znamená, ja by som absolútne zakázala, aby tu bola vnútorná vec. Druhá vec, že nemajú na to peniaze, hej, lebo tá dotácia na klienta je nízka a tým pádom si ju nevedia uhradiť, preto jedného zamestnanca vyšlú na supervíziu. A ako pri kontrole, áno, máte supervíziu, máme, kolegyňa ju robí a tak ďalej, ale oni sa neposúvajú vo vnútri, hej, to znamená, že treba túto vec doriešiť. A ďalšia vec, ak budeme mať štandardy kvality, vieme to teda aj odsledovať tým, že práve pôjdeme po tých jednotlivých bodoch, ako je ten proces nastavený. A tam by sa nemohlo stať plno tých anomálií, ako to možno bolo aj v tom zariadení Čistý deň, kde vy na základe tých štandardov kvality viete presne povedať, že napríklad tie dvere musia byť na tom, na tej toalete, oni nemôžu byť vyňaté, ale skôr oni musia vymyslieť mechanizmus na to, aby si tie deti vnútri za zatvorenými dverami niečo neublížili, oni musia mať vytvorený systém práce, čiže metodiku, ako to spraviť, a vtedy by ste dokázali, že jednoducho naozaj zlyhal systém daného zariadenia. Ja len hovorím na príklade. Aby sme boli v realite, tí, ktorí sa nezaoberáte problematikou, ako by sa neskôr dali práve tie veci uchopiť, a by ste tu nemuseli byť konfrontované, že ste nejaké, ja neviem, že si robíte nejaký PR alebo... (Prerušenie vystúpenia časomerom.)
Pčolinský, Peter, poslanec NR SR (2017-12-05):
Ďakujem pekne. Vážený pán premiér, ja som veľmi rád, že táto schôdza dnes prebieha tak, ako prebieha. Pretože je to prvá mimoriadna schôdza, kde koalícia konečne, aj poslanci konečne dostali zelenú a môžu sa vyjadrovať. Lebo zakaždým, poviem pravdu, ja som čakal, že dnes vystúpite vo svojom prvom vystúpení a poviete, že tá zlá opozícia, tie štandardné kecy, ktoré stále rozprávate, to aj bolo. Ale čakal som, že pošlete vašich poslancov preč, tak ako vždy, ale naozaj som veľmi rád, že dnes tá diskusia tu je, je tu nejaká prestrelka. Pred týmto klobúk dole, konečne je to trošku také oživenie. A čo sa týka toho, čo ste vraveli, tak ja budem hovoriť za naše hnutie. Viete, vy tu stále používate, a tá zlá opozícia, keď vládla a tak ďalej a tak ďalej. Ja vám chcem len pripomenúť, že hnutie SME RODINA je v parlamente rok a pol, ja osobne som prvýkrát v politike. Nikdy som nebol v žiadnej funkcii, nikdy som nebol poslancom ani žiadnym funkcionárom. Čiže skúste byť adresnejší. A čo sa týka tých, tých vašich obvinení, ktoré radi používate na našu adresu. Dobre ste to pomenovali, že podozrenia, podozrenia. No sú to len podozrenia, sú to len, by som povedal, reči starej baby a ktoré to tiež používate veľmi rád, že babské táraniny. Čiže ja tieto vaše vyjadrenia tiež považujem za babské táraniny. A na vašom mieste, pán premiér, prepáčte, ale na vašom mieste by som sa tu veľmi nestaval do úlohy nejakého morálneho etalóna, nejakej morálnej autority, lebo veľmi rýchlo by som vám mohol pripomenúť, no, zlatý kľúčik a tak ďalej.
Suja, Miroslav, poslanec NR SR (2022-03-22):
Ďakujem za slovo, pán predsedajúci. Ja len v krátkosti. Je nepochybne vo všeobecnom záujme, vážení kolegovia, aby úlohy zverené starostovi, obci, resp. predsedovi VÚC boli plnené riadne, efektívne a v súlade s právnymi predpismi alebo s právnym poriadkom. Zavedenie vzdelanostného cenzu, pasívneho volebného práva, podobne ako zavedenie vekového cenzu nie je podľa predkladateľov v rozpore so žiadnym ústavným... alebo ustanovením ústavy. A neobmedzuje volebné právo viac, než je nevyhnutné na dosiahnutie cieľa a všeobecného záujmu v spoločnosti pri správe vecí verejných. Podotýkam, verejných vecí, jedná sa tu o verejné financie. Ďakujem.
Laurenčík, Milan, podpredseda NR SR (2020-07-07):
(Zaznievanie gongu.) Vážené panie poslankyne, vážení páni poslanci, pristúpime k hlasovaniu o návrhu vlády na skrátené legislatívne konanie o vládnom návrhu zákona, ktorým sa menia a dopĺňajú niektoré zákony v súvislosti so zlepšovaním podnikateľského prostredia (tlač 160). Dávam slovo členovi výboru pre hospodárske záležitosti poslancovi Radovanovi Kazdovi, aby hlasovanie uviedol. Nech sa páči, pán poslanec, máte slovo. (Hlasovanie o návrhu vlády na skrátené legislatívne konanie o vládnom návrhu zákona, ktorým sa menia a dopĺňajú niektoré zákony v súvislosti so zlepšovaním podnikateľského prostredia zasiahnutým opatreniami na zamedzenie šírenia nebezpečnej nákazlivej ľudskej choroby COVID-19 , tlač 160.)
J. Valocký, poslanec: (2007-09-04):
Už celý deň, vážená opozícia, vážený pán poslanec Frešo, unavujete občanov Slovenskej republiky klamstvami o asociálnom správaní ministerky Tomanovej. Pani ministerka Tomanová nerobí nič iné, iba plní Programové vyhlásenie vlády Slovenskej republiky, ktorej občania dali plnú dôveru. Hovoríte neustále o médiách, zvádzate tému na druhý pilier dôchodkového poistenia. Treba občanom Slovenskej republiky povedať, druhý pilier sa nejde rušiť. Ide iba o možnosť prihlásiť sa do druhého piliera a zvážiť všetky riziká, ktoré sú v druhom pilieri. Ak si občania zvážia, že do toho idú, tak nikto im v tom nezabraňuje. Chcel by som povedať, keď neustále hovoríme o občanoch a občanoch Slovenskej republiky a o Slovenskej republike a o štáte a podobne, nepoznám sociálnejšie zmýšľajúceho ministra slovenskej vlády, ako je ministerka pani Tomanová. Či už ide o nejaké auto alebo o nejaké iné banality, nie je teraz absolútne podstatné, pretože zneužívate tému, nemáte čo občanom Slovenskej republiky povedať a vlastne ste si vybrali ministerku Tomanovú na to, aby ste mohli hovoriť o médiách, o druhom dôchodkovom pilieri, aby ste podporovali neustále pravicovú politiku, ktorá vám je absolútne vlastná. Ďakujem pekne.
Viskupič, Marián, poslanec NR SR (2024-06-14):
Ďakujem pekne, pán predsedajúci. Tak dneska posledný návrh zákona z mojej strany. Takže prinášame návrh zákona, ktorým sa mení a dopĺňa zákon č. 461/2003 Z. z. o sociálnom poistení, a predkladám ho s kolegom Vladimírom Ledeckým. Zasa je to relatívne, nie relatívne, je to jednoduchý návrh zákona a jeho cieľom je zaviesť 180-dňovú preklenovaciu lehotu, počas ktorej by naďalej trvala registrácia zamestnávateľa v Sociálnej poisťovni, aj keď by už nezamestnával žiadneho zamestnanca. Zasa len takto rýchlo a bližšie vysvetlím v rozprave, do ktorej sa hlásim ako prvý. Ďakujem pekne.
Bugár, Béla, podpredseda NR SR (2016-10-21):
Prezentujme sa a hlasujme o bodoch zo spoločnej správy. (Hlasovanie.) Prítomných 139, za 138, 1 sa zdržal hlasovania. Konštatujem, že body zo spoločnej správy sme schválili. Nech sa páči.
Blanár, Juraj, podpredseda NR SR (2020-11-25):
Ďalší v rozprave vystúpi pán poslanec Potocký. Nech sa páči máte slovo.
Verešová, Anna, poslankyňa NR SR (2018-02-13):
Vážená pani podpredsedníčka, vážení kolegovia, vážené kolegyne, dovoľte mi predstaviť vám návrh zákona, ktorým sa mení zákon č. 595/2003 Z. z. o dani z príjmov v znení neskorších predpisov, ktorý predkladáme ako skupina poslancov hnutia Obyčajní ľudia a nezávislé osobnosti. Tento návrh zákona patrí medzi legislatívne návrhy prorodinnej politiky nášho hnutia, ktorý je zameraný na razantnejšiu podporu odstraňovania ekonomických bariér k rodičovstvu a ovplyvňovaniu reprodukčného správania obyvateľstva. Viaceré európske krajiny prijali mnoho opatrení a nástrojov na zvrátenie nepriaznivého demografického vývoja. Je isté, že aj náš návrh zákona – odstupňovanie daňového bonusu podľa počtu detí – je jedno zo súboru opatrení, ktoré prinášame sem do parlamentu v rámci našej prorodinnej politiky. Podľa vzoru krajín V4 navrhujeme teda, aby bol daňový bonus, teda daňové zvýhodnenie pracujúcich rodičov, odstupňovaný v závislosti od toho, či má daňovník jedno dieťa, dve deti alebo tri a viac detí. Samozrejme, za podmienky, ako to káže zákon, že s ním žijú v spoločnej domácnosti. Toto opatrenie navrhujeme v čase, keď vláda deklaruje lepší výber daní, hospodársky rast a najnižší deficit v histórii Slovenskej republiky. Predkladaný návrh zákona má negatívny aj pozitívny vplyv na rozpočet verejnej správy, nemá vplyv na životné prostredie a ani na informatizáciu spoločnosti. Návrh zákona má pozitívny vplyv na podnikateľské prostredie a na hospodárenie obyvateľstva. Náš návrh zákona je v súlade s Ústavou Slovenskej republiky, ústavnými zákonmi a ostatnými všeobecne záväznými právnymi predpismi Slovenskej republiky, medzinárodnými zmluvami a inými medzinárodnými dokumentmi, ktorými je Slovenská republika viazaná, tiež s právom Európskej únie. Ďakujem a hlásim sa do rozpravy ako prvá.
Mizík, Stanislav, poslanec NR SR (2018-05-28):
Ďakujem za slovo. Milan, o tých záberoch si mal pravdu, čo si vravel na začiatku svojej reči. Umelé ukončenie tehotenstva, vražda výškrabom je to isté ako vražda, asistovaná samovražda, eutanázia či samovražda. Je to totižto totálny koniec jednej existencie a deje sa to veľmi brutálnym spôsobom, dosť podobným stredovekému mučeniu a porcovaniu na kolese. Ten maličký tvor, čo ho trhajú, všetko cíti. Keby existoval prístroj podobný 3D okuliarom a ten by simuloval pocity, rád by som ho nainštaloval každému mimovládkarovi, čo sa angažuje za umelé potraty. Aspoň na čas tak dlhý, ako dlho prebieha ten samotný úkon, to znamená 5 až 15 minút. Myslím, že by stačila jedna skúsenosť. Spôsobilo by mu to emocionálny šok a v rámci tohto môjho hypotetického pokusu aj trvalé psychické problémy s pravdepodobnou samovraždou na konci. A to, čo si na konci hovoril o predsedovi KDH a jeho vyjadreniach, tak z jeho rečí si netreba robiť nič. Narušené persóny je potrebné najprv ľutovať a následne izolovať v liečebni. Ďakujem za slovo.
Laššáková, Jana, podpredsedníčka NR SR (2015-12-02):
Ďakujem pekne, pani spravodajkyňa. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, kto sa hlási do rozpravy ústne. Pán poslanec Kuffa sa hlási do rozpravy ústne. Nech sa páči. Končím možnosť prihlásiť sa do rozpravy ústne. Nech sa páči, pán poslanec, máte slovo.
Stančík, Andrej, poslanec NR SR (2021-09-30):
Ďakujem za slovo. Ja budem reagovať na jednu vec, ktorú si spomenul, a to je ten tvoj dnes už slávny beh na nudistu a otázka hanby. Ja som, keď som bol malý, tak ja som popravde rád sledoval tvoje relácie, mi to prišlo vtedy veľmi vtipné, vtedy bola tá televízna zábava trošku iná ako dnes, to už je vec gustu... gusta, pardon. Ale keď to niektorí vyčítajú ako veľkú hanbu, tak sa treba pozreť na to, že kto to hovorí. A ja sa tak pýtam, že čo je väčšia hanba, že prebehnúť v rámci nejakej stávky námestím na Adama, alebo sa tváriť ako nejaký etalón morálky, slušnosti, spravodlivosti, ako chodiť v uhladených oblekoch s uhladeným účesom usmievať sa a byť jeden skorumpovaný, pardon za výraz, hajzel. Ja sa pýtam, že čo je väčšou hanbou, že ten tvoj slávny beh, alebo keď niekto v minulosti hajloval, keď niekto v minulosti napadol nejakú menšinu, keď sa niekto v minulosti nenávistne vyjadroval na adresu Rómov, na adresu Židov, na adresu homosexuálov, čo je horšie, že komu ublížil ten tvoj beh, a komu ubližujú nenávistné prejavy a nenávistné skutky. Ja by som zakončil možno len tak, že radšej desaťkrát prebehnem Slovensko nahý, ako byť neonacistom alebo skorumpovaným podvodníkom. Ďakujem.
Glváč, Martin, podpredseda NR SR (2017-10-17):
Ďakujem. S faktickými poznámkami nikto. Končím možnosť prihlásiť sa. Ďalšia v rozprave, pani poslankyňa Vaľová.
Lipšic, Daniel, poslanec NR SR (2015-04-17):
Pani poslankyňa, len, pani predsedajúca, len to doplním. Začneme zajtra o 9.00 hod. tak, aby sme cez víkend mohli prijať novely, ktoré priniesla vaša vláda. Zdôvodňujem to tým, pani predsedajúca, že považujem už za hraničiace s absurditou, že dopĺňate program, ktorým odďaľujete akože vecné riešenie. Akože vecné riešenie. A dokonca je tu ešte toľko drzosti v tejto sále, že sa už poukazuje na prezidenta, ktorý bude vinníkom, že nebude mať lehotu na podpísanie do schvaľovacej schôdze veriteľov. To už považujem za takú obrovskú mieru drzosti, že to už naozaj na to treba, no.
Pročko, Jozef, poslanec NR SR (2020-09-22):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre kultúru a médiá, za gestorský výbor navrhujem Výbor Národnej rady Slovenskej republiky pre kultúru a médiá. Odporúčam, aby výbory predmetný návrh zákona prerokovali do 30 dní a gestorský výbor do 32 dní od prerokovania návrhu zákona v NR SR v prvom čítaní. Prosím, dajte o mojom návrhu hlasovať.
J. Halecký, poslanec: (2006-12-05):
Myslím si, že pokiaľ by zostal  návrh koalície, je tu predpoklad, že podobné navýšenie je možné žiadať a je možné argumentovať aj v druhom štvrťroku alebo v priebehu celého roka a bolo by to navýšenie, ako som spomínal, dosť podstatné. Takže tieto opozičné pozmeňujúce návrhy považujem iba za nedostatočné a dokonca blokujúce snahu koalície zaistiť vyššiu formu financovania v nasledujúcom období. Ďakujem.
Jarjabek, Dušan, poslanec NR SR (2022-05-19):
Ďakujem za slovo, pán predsedajúci. No v nadväznosti na to, čo povedal pán kolega Fico, mňa napadajú už iba dve veci, viete. Ide o to, že mňa zaujíma, či sa tento štát ničí touto koalíciou z nejakej nevedomosti a neschopnosti vládnuť, to je jedna vec, alebo na druhej strane, či sa toto absolútne cielené ničenie zámerne robí na objednávku niekoho. To sú len dve veci, ktoré môžu normálneho človeka napadnúť pri takýchto návrhoch zákona a im podobných, ktoré sme si tu mohli za tých, za tie dva roky vypočuť. Proste to je, o čom, o čom to, prosím vás pekne, je? Kto z tohoto bude mať úžitok? Mne to už pripadá ako začatie predvolebnej kampane koalície, ktorá sa tuná doťahuje, kto z koho, a je len otázkou času, kedy sa to rozpadne a kedy sa budú títo ľudia predbiehať v tom, kto prvý z tejto skutočne otrasnej koalície vyjde ako prvý, kto získa na tom najviac tých preferenčných bodov. Veď toto je absurdné, čo sa tuná deje v tomto, v tomto štáte. Boj koalície v rámci seba. Urážanie v rámci seba, oni budú štrajkovať dokonca sami proti sebe. Jeden a druhý, jeden z jednej strany, druhý z druhej strany. Postavia sa na čelo štrajku tých, ktorým mali dať peniaze, a budú sa navzájom obviňovať, kto za to môže. Prosím vás pekne, skončite to, choďte už od toho preč a nezdržujte tuná všetkých, pokiaľ to nerobíte na objednávku niekoho iného, to by som ešte tak vedel pochopiť, že teda toto je to vaše, toto je tá vaša argumentácia. A je to strašné, je to strašné a ja dúfam, že to Slovensko vám to raz poriadne zráta.
Hrnčiar, Andrej, podpredseda NR SR (2019-10-23):
Vyhlasujem všeobecnú rozpravu za skončenú. Chce niekto zaujať stanovisko? Nie je tomu tak. Prerušujem rokovanie o tomto bode programu. Pristúpime k prvému čítaniu o návrhu poslancov Mariana Kotlebu, Martina Beluského, Stanislava Drobného na vydanie ústavného zákona, ktorým sa mení Ústava Slovenskej republiky č. 460/1992 Zb. v znení neskorších predpisov. Návrh ústavného zákona je pod tlačou 1679. Návrh na jeho pridelenie na prerokovanie výborom je v rozhodnutí č. 1786. Dávam slovo poslancovi Stanislavovi Drobnému, aby návrh ústavného zákona uviedol. (Rokovanie o návrhu poslancov Národnej rady Slovenskej republiky Mariana Kotlebu, Martina Beluského a Stanislava Drobného na vydanie ústavného zákona, ktorým sa mení Ústava Slovenskej republiky č. 460/1992 Zb. v znení neskorších predpisov , tlač 1679.)
B. Bugár, podpredseda NR SR: (2004-05-26):
I. Hamarčák, poslanec: Ďakujem za slovo, pán predsedajúci. Vážené kolegyne, vážení kolegovia, naozaj vystúpim k vlastnému návrhu zákona, a to je z dôvodu, že v priebehu legislatívneho procesu, ktorým prechádzala táto naša novela, bol schválený zákon o dani z pridanej hodnoty. Keďže v čase, keď nebolo známe jeho číslo, sme nemohli uplatniť zmenu aj v tomto zákone pre tento dôvod, vlastne predkladám pozmeňujúci návrh, ktorý vyrieši skrátenie lehôt registrácie aj v predmetnom zákone. Takže dovoľte mi, aby som predložil pozmeňujúci návrh, ktorý sa týka zákona č. 222/2004 Z. z. o dani z pridanej hodnoty, to znamená, že sa doplní  čl. 5, keďže pán poslanec Fico ma predbehol a predložil čl. 4 a čl. 5, bude znieť: Zákon č. 222/2004 Z. z. o dani z pridanej hodnoty sa dopĺňa takto. Po prvé. V § 4 ods. 5 v prvej vete sa na konci pripájajú tieto slová: „Bezodkladne, najneskôr do 7 dní odo dňa doručenia žiadosti o registráciu pre daň.“ Po druhé. V § 4 ods. 6 v štvrtej vete sa na konci pripájajú tieto slová: „Bezodkladne, najneskôr do 7 dní odo dňa doručenia žiadosti o registráciu pre daň.“ Po tretie. V § 5 ods. 2 v prvej vete sa na konci vypúšťa bodka a pripájajú sa tieto slová: „Bezodkladne, najneskôr do 7 dní odo dňa doručenia žiadosti o registráciu pre daň.“ Po štvrté. V § 6 ods. 4 v prvej vete sa na konci pripájajú tieto slová: „Bezodkladne, najneskôr do 7 dní odo dňa doručenia žiadosti o registráciu pre daň.“ A po piate. V § 7 ods. 3 sa na konci pripájajú tieto slová: „Bezodkladne, najneskôr do 7 dní odo dňa doručenia žiadosti o registráciu pre daň.“ Týmto návrhom sa v súlade s platným právnym stavom ustanovuje lehota pre daňový úrad na vydanie osvedčenia o registrácii pre daň, maximálne na sedem dní odo dňa doručenia žiadosti zdaniteľnej osoby, pričom ide aj o zahraničnú osobu. Zároveň sa odstraňuje subjektívnosť v posudzovaní a rozhodovaní daňového úradu pri registrácii platiteľov dane z pridanej hodnoty, ktorí chcú byť registrovaní dobrovoľne. Vyslovujem presvedčenie, panie kolegyne, kolegovia, že predmetný pozmeňujúci návrh schválite. Ďakujem vám za pozornosť.
Kaník, Ľudovít, poslanec NR SR (2015-04-16):
Je neuveriteľné, čo človek tu musí pokúšať, ako sa dá poprieť nos medzi očami na strane poslancov SMER-u. Ja sa vám čudujem, keď počujem tieto výlevy, že sa môžete do zrkadla pozrieť. Ako také brutálne klamstvá, prekrúcanie skutočnosti, postavenie vecí naruby, z nohy na hlavu, to sa naozaj nevidí často. Ale v SMER-e zasa sa to opakuje. No čo sa tu vlastne stalo. Zlodej zistil, že sa mu na to už prichádza. Že tá miska sa už prelieva, a preto začal kričať, že, a ukázal na nevinného, že tam je ten zlodej, aby sa vyvinil, aby ušiel, aby získal čas na to, aby mohol ujsť, a preto Robert Fico ukázal na Radičovej vládu, aby, aby poskytol náhradného vinníka – samozrejme, úplne nezmyselne – za svoje zlyhania, za Širokého zlodejiny. A prečo ten Široký mal taký široký priestor na tie zlodejiny? No preto, že mal absolútne politické krytie, pretože všetci vedia, že je akcionárom SMER-u, tejto obchodnej spoločnosti, že je jeho zakladateľom, že je jeho sponzorom a že len vďaka tomu tu môže bašovať, vypaľovať firmy, rozširovať svoje impérium od stavebníctva po zdravotníctvo, jednoducho na základe toho, že tu vládne SMER. Nikdy by si to inak nemohol dovoliť. A žiadne návrhy, ktoré sú skutočnými návrhmi, neprinášate, žiadne, tu nie je žiadne predbežné opatrenie, ktoré by zabránilo, aby sa tento zjavný podvod od začiatku do konca zastavil a aby sa peniaze uchránili, nie, vy vytvárate priestory, aby sa dokonal, aby ho mohli urobiť. Napríklad DPH, ktoré zjavne sa používa, nezaplatené faktúry sa používajú na vratky DPH, žiaden návrh, čakali sme, že niečo prinesiete. Ja ten návrh mám aj ho predložím, ale vy vytvárate len dymovú clonu, aby sa mohlo pokračovať v kradnutí.
Zemanová, Anna, poslankyňa NR SR (2020-07-14):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady, Výboru Národnej rady pre pôdohospodárstvo a životné prostredie. A ďalej, aby za gestorský výbor určila hlasovaním Výbor Národnej rady pre pôdohospodárstvo a životné prostredie a aby predmetný návrh zákona prerokovali ihneď.
Matečná, Gabriela, podpredsedníčka vlády a ministerka pôdohospodárstva a rozvoja vidieka SR (2019-02-07):
Tzv. EIA, hodnotenie vplyvov na životné prostredie, nemyslím si, že patrí do tohto, to už sme si niekoľkokrát v parlamentnom výbore hovorili. Takže podľa môjho názoru určite by sme veľmi vstúpili do činností, ktoré sú, a, samozrejme, aj v naturovských, podľa nás stačí plán starostlivosti o les, ak budeme dôsledne dodržiavať aj stanoviská Štátnej ochrany prírody, nevidím dôvod, aby sme opätovne dávali množstvo peňazí na EIA a na proces EIA, ktorý je veľmi zdĺhavý, a naozaj plány starostlivosti o les by boli v nedohľadne. Ďakujem veľmi pekne.
Laššáková, Jana, podpredsedníčka NR SR (2014-05-13):
Ďakujem pekne, pán spravodajca. Zaujmite miesto určené pre spravodajcov. Otváram všeobecnú rozpravu. Do rozpravy som dostala písomné prihlášky od troch pánov poslancov. Pán poslanec Hlina, pán poslanec Fecko a pán poslanec Zsolt Simon. Nech sa páči, pán poslanec Hlina, máte slovo.
Grendel, Gábor, podpredseda NR SR (2022-10-05):
S faktickou poznámkou ešte pán poslanec Alojz Baránik.
Slyško, Peter, poslanec NR SR (2023-10-25):
Sľubujem. (Potlesk.)
J. Burian, poslanec: (2004-10-26):
Vládny návrh zákona o doplnkovom dôchodkovom sporení v ustanovení § 77 ods. 4 zahrnúť medzi zriaďovateľov len pôvodných zriaďovateľov doplnkovej dôchodkovej poisťovne a právnické osoby a fyzické osoby, ktoré poskytli doplnkovej dôchodkovej poisťovni prostriedky na zabezpečenie vykonávania doplnkového dôchodkového poistenia zamestnancov. V novom znení tohto zákona v § 77 ods. 5 sa navrhuje umožniť správnej rade doplnkovej dôchodkovej poisťovne, ktorá zvoláva zhromaždenie zriaďovateľov, rozšíriť okruh osôb, ktoré pozve na toto zhromaždenie, ak je to v záujme doplnkovej dôchodkovej poisťovne, a to aj fyzické, respektíve právnické osoby, ktoré budú na účely transformácie považované za účastníka transformačného procesu. Sú to predovšetkým osoby, ktoré môžu značnou mierou prispieť k rozvoju fungovania a dôveryhodnosti, opakujem, dôveryhodnosti doplnkových dôchodkových spoločností vzhľadom na to, že ide o transformačný proces, ktorý môže v určitej chvíli mať negatívne následky v prípade poistencov, ktorí budú mať záujem z tohto transformačného procesu alebo po transformačnom procese vystúpiť. Ja si myslím, že to zvýši dôveryhodnosť tohto zákona a dôveryhodnosť doplnkovej dôchodkovej spoločnosti. Ďakujem za pozornosť.
Hrnčiar, Andrej, podpredseda NR SR (2019-09-11):
Faktická poznámka, pani poslankyňa Zemanová.
Viskupič, Jozef, poslanec NR SR (2012-08-03):
Ďakujem, ďakujem, pani predsedajúca. Ja by som chcel doplniť, keďže dva momenty v tvojom prejave, Erika, ma zaujali a v jednom bode teda kritika toho, čo tu mnohí namietajú, a to je to, že asi pravdepodobne neprebehol ad jedna – legislatívny proces správne a ad dva – neprebehla skutočná debata. A to kritizujeme. Ale aby sme nehovorili len o tom, že jeden prvok, keďže tu jeden pán poslanec Hlina vyzýval na to, aby bol podaný pozmeňujúci návrh, tak aby to nezostalo len v tej rovine, že pozmeňujúci návrh v zmysle odvodu DSS-kám, ktorým tento návrh zákona dá o 18,4 milióna, ak si to dobre pamätám, eur viacej. 18,4 milióna. Sú ďalšie momenty, ktoré sa kritizujú a sú omnoho dôležitejšie. A to je 800-tisícová skupina ľudí, ktorí využívajú systém dohôd a ten odvodový moment, tá výška od 29 do 48-percentného najvyššieho zaťaženia je takisto vec na diskusiu. A takisto si viem predstaviť, možno vo výzve akú dával pán poslanec, aby tuná prišlo k nejakému možnému kompromisu a dohode. Ďalším momentom, ktorý sa kritizuje je práve ten, kde ľudia, ktorí podpisujú tú výzvu, aby sa výška odvodu diskutovala a jej zníženie teda nebolo to 5 %, ale aby sa možno týchto 5 % použilo možno aj na účely, ktoré štát potrebuje, ale aby ľudia na ne mali ďalej dosah a nerozpustili sa v štátnom rozpočte.
Ďuriš Nicholsonová, Lucia, podpredsedníčka NR SR (2018-02-09):
Vážené panie poslankyne, páni poslanci, budeme pokračovať v prerušenej 27. schôdzi Národnej rady Slovenskej republiky, v prerušenej rozprave o tlači 856, ktorou je návrh na prijatie uznesenia Národnej rady k dlhodobému plánu a aktuálnemu stavu modernizácie ozbrojených síl Slovenskej republiky. Poprosím pána poslanca Richarda Vašečku, ktorý už zaujal miesto pre navrhovateľa. Poprosím pána spravodajcu, pána poslanca Milana Krajniaka, aby zaujal miesto určeného pre spravodajcu. S faktickými poznámkami na dopoludňajšie vystúpenie pána ministra obrany sú prihlásení ďalší poslanci, ktorí ešte nedostali slovo. Nech sa páči, pán poslanec Baláž. (Pokračovanie v rokovaní o návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky k dlhodobému plánu a aktuálnemu stavu modernizácie Ozbrojených síl Slovenskej republiky , tlač 856.)
V. Veteška, podpredseda NR SR: (2005-12-08):
Nech sa páči, pani poslankyňa.
Laurenčík, Milan, podpredseda NR SR (2020-07-09):
Ďakujem veľmi pekne. Ďalšou otázkou, ďalšiu otázku položila pani poslankyňa Zita Pleštinská a je na ministra dopravy, výstavby Slovenskej republiky Andreja Doležala a znie: „Aké sú plány Ministerstva dopravy SR s tunelom Branisko? Plánuje sa dokončenie ďalších dvoch pruhov?“ Odpovedať bude pán minister Krajniak, nech sa páči.
Blanár, Juraj, podpredseda NR SR (2022-09-22):
Vyhlasujem všeobecnú rozpravu za uzavretú. Predpokladám, že pán navrhovateľ nemusí už vystupovať, povedal všetko v rozprave. Pán spravodajca rovnako. Budeme hlasovať teda o tomto návrhu na najbližšom termíne hlasovania. Prerušujem rokovanie o tomto bode, vážené pani poslankyne, páni poslanci. A môžeme pristúpiť k ďalšiemu bodu podľa schváleného programu, ktorým je prvé čítanie o návrhu poslancov Národnej rady Slovenskej republiky Anny Zemanovej a Mariána Viskupiča na vydanie zákona, ktorým sa mení zákon č. 414/2012 Z. z. o obchodovaní s emisnými kvótami a o zmene a doplnení niektorých zákonov v znení neskorších predpisov . Tento návrh je pod parlamentnou tlačou 1161. Návrh na pridelenie výborom je v rozhodnutí 1209. Udeľujem teraz slovo pani poslankyni Anne Zemanovej, ktorá za skupinu poslancov tento návrh v pléne uvedie. Nech sa páči, pani poslankyňa.